Ahl as-Sunna val-Jamoa
Ahl as-Sunna val-Jamoa („sunna va jamoa ahli“) — islom dini taʼlimotida ogʻishmay, toʻgʻri mafkurada sobit qadam boʻlib kelayotgan moʻmin-musulmonlar toifasining nomi. Muhammad s.a.v. bir hadisi shariflarida shunday degan: „Yahudiylar qavmi 71 firqaga, masihiylar qavmi 72 firqaga boʻlinib ketgan edilar. Mening qavmim (ummatim) esa 73 firqaga boʻlinib keturlar. Ulardan faqat bir toifasi mening va sahobalarim yoʻlidan yurib adashmay borurlar. Qolgan 72 firqasi ahli nor (doʻzahiy)dirlar“. Bu toifa yana „firqai nojiya“ deb ham nomlanadi. Ahli sunna val jamoa firqasi amaliy fiqhda to‘rt mazhabga bo‘lingan. Bular: 1.Hanafiy mazhabi 2.Molikiy mazhabi 3.Shofeiy mazhabi 4.Hanbaliy mazhabi